Diari Oficial de la Generalitat Valenciana


Sumari del DOGV 982, del 12-01-1989 (1989/812897)

ORDRE de 26 de desembre de 1988, de la Conselleria de Cultura, Educació i Ciència, per la qual s'aprova el Pla d'Actuacions Coordinades amb les Diputacions Provincials de la Comunitat Valenciana en matèria de cultura i educació per a l'exercici 1989.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/26/(1)/dof/vci/html**

### Dades del document

Número de DOGV
:   982

Data del DOGV
:   12-01-1989

Secció del DOGV
:   DISPOSICIONS GENERALS

Número del document
:   1989/812897


Data del document
:   26-12-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 26 de desembre de 1988, de la Conselleria de Cultura, Educació i Ciència, per la qual s'aprova el Pla d'Actuacions Coordinades amb les Diputacions Provincials de la Comunitat Valenciana en matèria de cultura i educació per a l'exercici 1989.  
El Decret 129/85, de 23 d'agost, del Consell de la Generalitat Valenciana fixa les directrius de coordinació de les funcions pròpies de les Diputacions Provincials en les matèries declarades d'interés comunitari, i inclou entre aquestes les referides a l?àmbit de la Cultura i l?Educació.  
Es per aixà que aquesta Ordre regula el Pla d?Actuacions Coordinades amb les Diputacions Provincials en matèria de cultura i educació per a l'exercici de 1989, i atribueix al Consell de Coordinació Sectorial el seguiment de la programació que hi és continguda, en compliment de les previsions compreses en l'article 16 de la disposició reglamentària abans esmentada.  
ORDENE:  
Article primer  
S'aprova el Pla d?Actuacions Coordinades amb les Diputacions Provincials de la Comunitat Valenciana en matèria de cultura i educació per a l'exercici de 1989, integrat per les activitats específiques, pressupostos i percentatges de participació que s'indiquen als annexos d'aquesta Ordre.  
Article segon  
S'encomana al Consell de Coordinació de Cultura, Educació i Ciència previst en l'article 12 del Decret 129/85, de 23 d'agost, del Consell de la Generalitat Valenciana, el seguiment de la programació continguda en el Pla d?Actuacions Coordinades per a l?exercici de 1989.  
Article tercer  
La gestió de les actuacions contingudes en el Pla d?Actuacions Coordinades per a l?exercici de 1989 correspondrà a la Conselleria de Cultura, Educació i Ciència, en la forma prevista als annexos d'aquesta Ordre i amb les excepcions que s'hi indiquen.  
A aquest efecte, i tret dels supòsits la gestió dels quals està reservada a les Diputacions Provincials, aquestes transferiran a la Generalitat Valenciana els crèdits pertinents, d'acord amb la participació que els correspon en la finançació del Pla.  
DISPOSICIO FINAL  
Aquesta Ordre entrarà en vigor l?endemà de ser publicada en el Diari Oficial de la Generalitat Valenciana.  
València, 26 de desembre de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX I  
Patrimoni cultural  
1. Les obres de restauració d?edificis d'interés històrico-artístic  
A) Objectius: es tracta de coordinar algunes actuacions que per estar subjectes a tutela jurídica de la Llei de Patrimoni Històrico-Artístic requereixen autorització prèvia de la Direcció General de Patrimoni Cultural. L?objecte d'aquesta és que en la programació i posterior realització dels Plans Provincials d'Obres i Serveis, i també en el Programa d'Inversions Culturals, no es donen problemes competencials, sinó que amb aquests plans s'afavoresca una millor protecció i potenciació del patrimoni històric de la Comunitat Valenciana.  
B) Activitats: quan les Diputacions provincials, per qualsevol concepte, participen en la finançació d'obres de restauració en edificis sotmesos a tutela jurídica pel seu interés històrico- artístic, abans de l'acord que n'aprovarà la finançació exigiran que el sol·licitant aporte una certificació de la Direcció General del Patrimoni Cultural de la Conselleria de Cultura, Educació i Ciència, d'haver-se concedit l'autorització preceptiva que assenyala la legislació vigent en aquesta matèria.  
En la programació dels Plans Provincials d'Obres i Serveis i sense perjudici de les determinacions legals específiques d'aquests, les Diputacions Provincials de la Comunitat Valenciana hauran d'atendre els efectes que les obres programades puguen tenir sobre la conservació i millor aprofitament social del patrimoni històrico-arquitectònic, especialment pel que fa als entorns de monuments i conjunts declarats d'interés històrico-artístic.  
A l'efecte del compliment d'aquesta directiva les Diputacions Provincials hauran de trametre a la Conselleria de Cultura, Educació i Ciència les propostes de programació dels Plans Provincials d'Obres i Serveis perquè la Direcció General de Patrimoni Cultural hi emeta el corresponent dictamen abans que els aprove el Ple de la Corporació Provincial.  
Les propostes que elaboren les Diputacions Provincials en relació al programa d'inversions culturals a què fa referència el RD núm. 98/82, de 30 d'abril, hauran de ser objecte d'un informe per part de la Direcció General del Patrimoni Cultural abans que els aproven els plens de les respectives Diputacions.  
En aquest informe de la Direcció General del Patrimoni Cultural avaluarà l'efecte de les inversions previstes sobre el patrimoni històrico-arquitectònic de la Comunitat Valenciana quant a les necessitats de restauració i rehabilitació d'aquests.  
L?informe de la Direcció General del Patrimoni Cultural ha de ser entès sense perjudici dels altres que, si pertoca, hi hauran d'emetre altres organismes de l?Administració.  
C) Pressupost total: no genera despeses corrents ni d'inversió no previstes en els corresponents pressupostos de les diverses Administracions.  
D) Gestió: no comporta gestió econòmica.  
2. Protecció física de jaciments arqueològics  
A) Objectius: fomentar la protecció física dels jaciments arqueològics de la Comunitat Valenciana.  
B) Activitats: tancament i protecció de jaciments arqueològics, especialment d'aquells que poden ser públicament visitats amb caràcter permanent (abrics de pintures rupestres, restes arquitectòniques importants, etc.)  
C) Pressupost total: cada Diputació assignarà les quantitats corresponents segons les prioritats que s'estableixen en la selecció de jaciments.  
D) Gestió:  
Contractació: Diputacions Provincials.  
Selecció de jaciments i supervisió tècnica: Conselleria de Cultura, Educació i Ciència.  
3. Denominació inventari d?arquitectura militar de la Comunitat Valenciana  
A) Objectius: protecció del Patrimoni històric valencià de caràcter militar.  
B) Activitats: serà atesa l?elaboració de l'inventari general de l'arquitectura històrica militar situada en el territori de la Comunitat Valenciana i sotmesa a la tutela jurídica definida per la Llei de 25 de juny de 1985 del Patrimoni Històric Espanyol en la disposició addicional segona que determina la qualificació com a béns d'interés cultural els elements o béns que arreplega el Decret de 22 d'abril de 1949 sobre Castells Espanyols i que assegura l?eficàcia protectora d'aquest inventari.  
C) Pressupost total: 6.000.000 PTA.  
D) Finançament:  
Conselleria de Cultura, Educació i Ciència, 3,000.000 PTA.  
Diputació Provincial d'Alacant, 900.000 PTA.  
Diputació Provincial de Castelló, 420.000 PTA.  
Diputació Provincial de València, 1.680.000 PTA.  
E) Gestió: a càrrec de la Conselleria de Cultura, Educació i Ciència.  
4. Pla d?Ajuda a Arxius Municipals  
A) Objectius: millorar les instal·lacions dels Arxius Municipals per a una correcta conservació dels seus fons documentals i fer disponible la documentació històrica de la Comunitat Valenciana.  
B) Activitats:  
1. Concessió d'ajudes per a adquisició d'immobles destinats a Arxius Municipals i a obres necessàries per a la rehabilitació, construcció d?Arxius Municipals i obres d'ampliació, reforma i modernització de les instal·lacions destinades a Arxius Municipals.  
2. Concessió d'ajudes per a equipament i mobiliari d?Arxiu Municipals: concessió de beques per a inventari i/o catalogació de fons arxivístics: facilitar el material homologat d'arxius i publicar la col·lecció d?Arxius Valencians.  
C) Pressupost total: 48.896.319 PTA.  
D) Finançament:  
Conselleria de Cultura, Educació i Ciència, 31.799.871 PTA.  
Diputació Provincial d'Alacant, 94.086.448 PTA.  
Diputació Provincial de Castelló, 3.600.000 PTA.  
Diputació Provincial de València, 80.260.387 PTA.  
E) Gestió:  
Les ajudes per a infrastructura seran concedides i finançades per les Diputacions Provincials mitjançant convocatòria pública, i hi serà preceptiu l?informe de la Conselleria de Cultura, Educació i Ciència.  
Totes les activitats incloses en l'apartat 2 seran concedides i finançades per la Conselleria de Cultura, Educació i Ciència.  
La Comissió Avaluadora per a la concessió d'ajudes tindrà representació de les quatre institucions.  
5. Elaboració del catàleg col·lectiu del Patrimoni Bibliogràfic  
A) Objectius: conéixer i salvaguardar els fons bibliogràfics que hi ha a la Comunitat Valenciana, en compliment del que estableix la Llei de Patrimoni, art. 51.1, i també incrementar amb microfilms els fons de la Biblioteca Valenciana.  
B) Activitats:  
1. Microfilmació de les col·leccions dels Butlletins Oficials de les Diputacions Provincials d'Alacant, Castelló i València, des del seu origen fins a 1980.  
2. Catalogar els fons valencians anteriors a 1958.  
C) Pressupost total: serà determinat en funció de la selecció de propostes.  
D) Gestió:  
1. La microfilmació de les col·leccions assenyalades en l'activitat 1 serà finançada per la Diputació corresponent, que en facilitarà el màster i una còpia a la Conselleria de Cultura, Educació i Ciència per a la conservació i utilització en la Biblioteca Valenciana. Els màsters seran depositats a l'Arxiu del Regne de València.  
2. La catalogació dels fons assenyalats seran finançants per la Conselleria de Cultura, Educació i Ciència.  
6. Pla d?Infrastructura i Equipament Cultural de la Comunitat Valenciana  
A) Objectius: promoure la construcció i/o equipament de centres culturals de titularitat municipal que faça possible l'accés de tots els ciutadans a la cultura.  
B) Activitats: es concediran ajudes econòmiques per las Diputacions Provincials als Ajuntaments que realitzen inversions en centres culturals (adquisició, construcció i equipament).  
C) Gestió: correspondrà a les Diputacions Provincials. La Conselleria regularà mitjançant una Ordre els criteris d'actuació i les prioritats del Pla.  
La concessió d'aquestes ajudes de les Diputacions requerirà un informe previ de la Conselleria.  
7. Circuit teatral valencià  
A) Objectius: continuar amb la política teatral des de la perspectiva de la promoció cultural descentralitzada i d'acord amb l?esperit multiplicador que representa la distribució i l?extensió d'espectacles en la cultura de la Comunitat Valenciana.  
B) Activitats: actuacions teatrals de companyies valencianes i de la resta d'Espanya i de l?estranger per tota la Comunitat Valenciana, i també cursos de formació per als programadors i tècnics de les diverses sales.  
C) Pressupost total: 57.333.155 PTA.  
D) Finançació:  
Conselleria de Cultura, Educació i Ciència, 76.972.053 PTA.  
Diputació Provincial d'Alacant, 5.500.000 PTA.  
Diputació Provincial de Castelló, 2.500.000 PTA.  
Diputació Provincial de València, 7.000.000 PTA.  
E) Gestió: Conselleria de Cultura, Educació i Ciència.  
8. Certamen de Bandes de Música de la Comunitat Valenciana  
A) Objectius: promoure i difondre l'activitat musical en agrupacions que no ultrapassen els setanta músics.  
B) Activitats: té caràcter autonòmic i competitiu per tal com hi participen les bandes finalistes dels certàmens organitzats anualment per cada una de les Diputacions de la Comunitat Valenciana.  
C) Finançament: les Diputacions Provincials finançaran les respectives fases provincials i la Conselleria de Cultura, Educació i Ciència la fase final autonòmica.  
D) Gestió: .  
Fase Provincial: Diputacions Provincials.   
Fase Final: Conselleria de Cultura, Educació i Ciència.  
ANNEX II  
Universitats i investigació  
1. Ensenyaments universitaris i investigació  
A) Objectius: s'estableix com a objectius el compliment de les directives següents:  
Primera. La Conselleria de Cultura, Educació i Ciència, a través de la Direcció General d'Ensenyaments Universitaris i Investigació coordinarà amb les Diputacions Provincials d'Alacant, Castelló i València:  
a) Les diverses activitats i projectes que en el camp de la investigació científica i tecnològica es podrien promoure o subvencionar per tal d'aconseguir una actuació conjunta emmarcada en els plans generals de Política Científica i Tecnològica que propose el Consell.  
b) Els programes de formació i perfeccionament d'investigadors per tal que l'assignació de beques, pensions i borses d'estudi responguen a la necessària coordinació amb els programes d'investigació científica.  
c) Les subvencions programades en el camp del perfeccionament del Professorat en qualsevol modalitat i nivell.  
d) Els convenis i subvencions a les Universitats, Instituts d'investigació o, en general, centres d'ensenyament superior per al sosteniment dels ensenyaments universitaris i la investigació científica, activitats assistencials o extensió cultural universitària.  
Segona. La convocatòria de projectes d'investigació, beques, pensions i borses d'estudi de les Diputacions d'Alacant, Castelló i València, i també l?establiment dels ensenyaments universitaris i la investigació científica, activitats assistencials o extensió cultural universitària hauran de ser objecte d'un informe per part de la Direcció General d'Ensenyaments Universitaris i Investigació, i, si pertoca, a través del Consell de Política Científica i Tecnològica, òrgan adscrit a aquesta Direcció General, informes que s'elevaran al Consell de Coordinació de Cultura, Educació i Ciència a l?efecte que aquesta emeta una proposta de resolució per part del Conseller.  
Igualment, la programació d'activitats de les Diputacions Provincials en el camp de la renovació pedagògica i el perfeccionament del Professorat, en qualsevol modalitat i nivell haurà de ser tramesa a aquesta Direcció General per tal de ser aprovada.  
B) Gestió: correspondrà a les Diputacions Provincials la gestió de les pròpies activitats en l'àmbit del respectiu territori d'acord amb aquestes directives.  
C) Seguiment: s'encomana al Consell de Coordinació de Cultura, Educació i Ciència el seguiment de les activitats d'aquestes directives de coordinació.  
ANNEX III  
Joventut  
1. Participació socials dels jóvens  
A) Objectius: promoció de l'Associacionisme i la participació dels jóvens.  
B) Activitats: concessió de subvencions a consells de joventut, a associacions d'àmbit local i a grups juvenils.  
C) Pressupost total: a determinar.  
D) Gestió:  
Conselleria de Cultura, Educació i Ciència i Diputacions Provincials, segons l?àmbit territorial.  
La Conselleria regularà mitjançant una Ordre els criteris de concessió i també la composició i funcionament de la Comissió d'Avaluació.  
2. Informació, Documentació i Assessorament per a la Joventut  
A) Objectius: fer arribar a tots els jóvens la Informació, Documentació i Assessorament que necessiten.  
B) Activitats:  
Edició de publicacions.  
Ajudes a la instal·lació i funcionament del telèfon.  
Suport a l'adquisició de fotocopiadores, multicopistes, impremtes, enquadernadores, etc.  
Informa-bus.  
C) Pressupost total: a determinar.  
D) Gestió:  
Conselleria de Cultura, Educació i Ciència, i Diputacions Provincials d'Alacant, Castelló i València.  
La Conselleria de Cultura, Educació i Ciència regularà mitjançant una Ordre els criteris de concessió, i també la composició i funcionament de la Comissió d?Avaluació.  
3. Equipaments per a espais juvenils  
A) Objectius: possibilitar mitjançant les corresponents assignacions, ajudes i subvencions l?obtenció d'un adequat equipament dels diversos espais juvenils tant de caràcter públic (local, autonòmic) com privat.  
B) Activitats: convocatòria d'ajudes a entitats públiques i privades de caràcter local, províncial i comunitari.  
C) Pressupost total: a determinar.  
D) Gestió:  
Conselleria de Cultura, Educació i Ciència.  
Diputacions Provincial d'Alacant, Castelló i València.  
La Conselleria de Cultura, Educació i Ciència, a través d'una Ordre realitzarà la convocatòria pública d'ajudes.  
La constituirà una Comissió Mixta per a l?estudi i adjudicació d'aquestes.  
ANNEX IV  
Promoció de l?ús del valencià  
A) Objectius: Foment de l?ús del valencià d'acord amb el que estableix la Llei 2/1983 de la Generalitat Valenciana.  
B) Activitats:  
a) Foment de l?ús del valencià a l'Administració Local: creació d'una xarxa de normalització.  
b) Campanyes de sensibilització general i per sectors, afavoridores de l?ús del valencià.  
c) Foment de l?ús del valencià en l?àmbit de l'Administració de la Generalitat Valenciana.  
C) Pressupost total: 693.611.821 PTA.  
D) Finançament:  
Conselleria de Cultura, Educació i Ciència, 380.985.113 PTA.  
Diputació Provincial d'Alacant, 7.200.000 PTA.  
Diputació Provincial de Castelló, 2.800.000 PTA.   
Diputació Provincial de València, 10.404.239 PTA.  
E) Gestió:  
a) Foment de l?ús del valencià a l'Administració Local.  
Gestió: Diputacions Provincials, d'acord amb la seua aportació.  
Directrius i Coordinació: Conselleria de Cultura, Educació i Ciència.  
b) Campanyes de sensibilització general i per sectors, afavoridores de l?ús del valencià.  
c) Foment de l?ús del valencià en l?àmbit de l'Administració de la Generalitat Valenciana.  
Gestió: Conselleria de Cultura, Educació i Ciència, d'acord amb la seua aportació.  
ANNEX V  
Esports  
1. Foment de la pràctica esportiva  
A) Objectius: Impulsar, difondre i promoure la pràctica esportiva de base entre la població de la Comunitat Valenciana mitjançant l'adequat ensenyament tècnic de les diverses modalitats esportives.  
B) Activitats:  
a) Escoles i activitats esportives municipals.  
b) Ajudes a clubs esportius.  
C) Pressupost total:  
a) 93.152.712 FITA.  
b) 98.229.296 PTA.  
D) Finançació:  
Diputacions Provincials.  
Diputació Provincial d'Alacant, 24.026.167 PTA.  
Diputació Provincial de Castelló, 67.558.455 PTA.  
Diputació Provincial de València, 94.683.143 PTA.  
E) Gestió: Diputacions Provincials.  
La convocatòria pública d'ajudes per a aquestes activitats es realitzarà mitjançant una Ordre de la Conselleria de Cultura, Educació i Ciència, que serà publicada al Diari Oficial de la Generalitat Valenciana.  
Els Ajuntaments presentaran les instàncies, indistintament, en les respectives Diputacions Provincials o als Serveis Territorials de la Conselleria de Cultura, Educació i Ciència, els quals elaboraran els corresponents informes tècnics.  
Fet així es constituirà una Comissió Mixta integrada per representants de la Conselleria de Cultura, Educació i Ciència i de les tres Diputacions Provincials les quals adjudicaran les corresponents ajudes.  
2. Beques esportives  
A) Objectius: Fomentar i promoure a través de les corresponents ajudes l'activitat físico-esportiva dels esportistes de la nostra Comunitat integrats en les Federacions Esportives Autonòmiques.  
B) Activitats: Beques per a esportistes d'Elite de la Comunitat Valenciana.  
C) Pressupost total: 82.105.358 PTA.  
D) Finançament:  
Conselleria de Cultura, Educació i Ciència, 6.000.000 PTA.  
Diputació Provincial d'Alacant, 3.240.000 PTA.  
Diputació Provincial de Castelló, 1.260.000 PTA.  
Diputació Provincial de València, 4.500.000 FTA.  
E) Gestió:  
Conselleria de Cultura, Educació i Ciència.  
Diputacions Provincials.  
La Conselleria de Cultura, Educació i Ciència realitzarà la convocatòria pública en el Diari Oficial de la Generalitat Valenciana.  
Les instàncies podran presentar-se indistintament en les Diputacions Provincials o en els Serveis Territorials de la Conselleria de Cultura, Educació i Ciència.  
Acabat el termini d?admissió d'instàncies i una vegada recaptats per la Conselleria els corresponents informes de les respectives Federacions Autonòmiques, es constituirà una Comissió Mixta integrada per representants de la Conselleria de Cultura, Educació i Ciència i de les tres Diputacions Provincials que realitzarà l'adjudicació de les ajudes d?acord amb els criteris següents:  
- Ajudes a esportistes d'Elite Nacional o Autonòmica amb càrrec a la Conselleria de Cultura, Educació i Ciència.  
- Ajudes a esportistes d'Elite de caràcter provincial amb càrrec a les corresponents Diputacions Provincials.  
3. Instal·lacions Esportives  
Pla d'instal·lacions esportives de la Generalitat Valenciana.  
A) Objectius: Desplegar i ampliar la infrastructura esportiva dels, Municipis de la Comunitat Valenciana.  
B) Activitats: Elaboració i realització dels programes provincials d?instal·lacions Esportives que prevuen les obres de construcció, ampliació i modernització d'activitats esportives.  
C) Gestió: Els criteris d'actuació i també les Directives i prioritats del Pla, les establirà una Ordre de la Conselleria de Cultura, Educació i Ciència, d'acord amb les determinacions del Pla Director d?Instal·lacions Esportives de la Comunitat Valenciana.  
4. Equipaments Esportius  
A) Objectius: Possibilita, mitjançant les corresponents ajudes i subvencions, la consecució de l'adequat equipament esportiu de determinades entitats públiques i privades de la Comunitat Valenciana.  
B) Activitats: Convocatòria d?Ajudes per a Ajuntaments de la Comunitat Valenciana i Federacions Esportives Autonòmiques.  
C) Pressupost total: 66.184.680 PTA.  
D) Finançació:  
Conselleria de Cultura, Educació i Ciència, 49.101.281 PTA.  
Diputació Provincial d'Alacant, 97.252.903 PTA.  
Diputació Provincial de Castelló, 7.000.000 PTA.  
Diputació Provincial de València, 31.304.436 PTA.  
E) Gestió:  
Conselleria de Cultura, Educació i Ciència.  
Diputacions Provincials.  
La Conselleria de Cultura, Educació i Ciència, mitjançant la corresponent Ordre que publicarà el Diari Oficial de la Generalitat Valenciana, realitzarà la convocatòria pública d'aquestes ajudes.  
Les instàncies hauran d'anar adreçades a les Diputacions respectives si es tracta d?Ajuntaments, o als Serveis Territorials de la Conselleria de Cultura, Educació i Ciència si es tracta de Federacions.  
Acabat el termini d'admissió d'instàncies i recaptats per la Conselleria de Cultura, Educació i Ciència els corresponents informes tècnics, es constituirà una Comissió Mixta integrada per representants de la Conselleria de Cultura, Educació i Ciència i de les tres Diputacions Provincials que adjudicarà les ajudes d'acord amb els criteris següents:  
- Ajudes per a Equipaments Esportius d?Ajuntaments amb càrrec a les respectives Diputacions Provincials.  
- Ajudes per a Federacions Esportives Autonòmiques amb càrrec a la Conselleria de Cultura, Educació i Ciència.


Còpia Permalink ELI